title: Krauja donorīstė
text: Žemaitėjie, kāp ė lėkosiuo Lietovuo kraus gal būt doudams Nacionalėnem krauja centri, katras tor fėlialos ėvairiūs miestūs . Žemaitėjie ė Lietovuo dėdlē propogoujama natlīgėntėnama krauja donorīste, bat galėm dout krauja ėr ož pėnėgos. Informacėjė aple pacientos ī slapta ė niekor naskalbama. Natlīgėntinėms krauja donorams dėdlē dažnā doudama nadėdles sėmbolėnes dovīnas, kāp pavėdžiou bėliuota ī kėna, tošėnokā, šokolads ė panašē, pėrma leika davos krauja ėteikam dėploms, katram prieteliou dėkoujam ož ėšgelbieta gėvībi. Priš ė pu krauja davėma pracedūras, dažnā donorou namokamā doudam ėšgertė arbetas ėr ožjiėstė sausainiu. Žemaitėjie, kāp ė lėkosiuo Lietovuo dėrbontės prietelē, krauja davėma dėina gal gautė liouse dėina no darba.